A BIZOTTSÁG 1461/2004/EK RENDELETE
(2004. augusztus 17.)
az 1520/2000/EK rendelettől az annak 14. cikkében közölt bizonyos összegek vonatkozásában történő eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásából származó bizonyos árukra vonatkozó kereskedelmi megállapodásokat rögzítő, 1993. december 6-i 3448/93/EK tanácsi rendeletre (1) és különösen annak 8. cikke (3) bekezdésének első albekezdésére,
mivel:
(1)
A tagállamoktól kapott értesítések azt mutatják, hogy a Szerződés I. mellékletében nem szereplő áruk formájában exportált egyes mezőgazdasági termékekre vonatkozó exportvisszatérítési rendszer alkalmazásának közös részletes szabályairól, valamint az e visszatérítések összegének megállapítására szolgáló szempontokról szóló, 2000. július 13-i 1520/2000/EK bizottsági rendelet (2) 14. cikke (1) bekezdésének első albekezdésében említett tartalékból való kifizetések üteme a költségvetési év kezdetétől a 2004. május 1-jéig tartó időszakban nagyobb, mint az előző költségvetési évben volt.
(2)
Annak elkerülése érdekében, hogy a tartaléknak e megnövekedett felhasználási üteme az ebből a tartalékból részesülő szereplőket hátrányosan érintő megszakításokhoz vezessen a kereskedelemben, helyénvaló az 1520/2000/EK rendelet 14. cikke (1) és (3) bekezdésétől eltérve a folyó költségvetési évre megemelni az ezekben a rendelkezésekben ismertetett összegeket.
(3)
Az ebben a rendeletben foglalt rendelkezések összhangban vannak a Szerződés I. mellékletében fel nem sorolt feldolgozott mezőgazdasági termékekkel való kereskedelmet érintő horizontális kérdésekkel foglalkozó Irányító Bizottság véleményével,
ELFOGADTA EZT A RENDELETET:
1. cikk
Az 1520/2000/EK rendelet 14. cikke (1) és (3) bekezdésétől eltérve és a 2004. október 15-én véget érő költségvetési évre:
1.
Az 1. bekezdés első albekezdésében említett teljes tartalék határértéke 45 millió euróra emelkedik.
2.
A 3. bekezdés második albekezdésében említett összeg 35 millió euróra emelkedik.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 17-én.